Ден на отворените врати в Театър "Българска армия" - Cherga BG
Ден на отворените врати в Театър „Българска армия“ ще сложи начало на новия сезон.
Любопитсвото на всеки зрител го тласка да надникне зад кулисите и да разбере някои детайли от „кухнята“ на театъра. Да се запознае с любимите лица и да се докосне до декора, който оживява на сцената. Всичко това и много още ще бъде възможно на 17-и септември в деня на отворените врати в театър „Българска армия“. От ръководството на театъра информират, че ще има възможност посетителите да се превъплъщават в образи.
Участието в ПОГЛЕД ЗАД КУЛИСИТЕ ще бъде с ВХОД СВОБОДЕН.
Разходка ще премине през репетиционните зали, гримьорните, перукерните, архива, ателиетата, фоайетата с култови плакати и всички скрити за външен поглед места. По време на отворените врати ще може да се види и „ковачницата“ на наградите „Аскеер“, както и звукозаписното студио на Дони. Любопитните ни гости ще могат да разглеждат и да се снимат с театрални костюми и експонати в нашия селфи корнър, направен специално за това.
На 17-ти септември ще може да станете част от репетициията на „ЧЕРНА КОМЕДИЯ“ – спектакълът, чиято премиера очакваме през ноември. А в 16 ч. на сцена „МаксиМ“ ще излязат Стефка Янорова, Антоанета Добрева–Нети, Луизабел Николова, Пламена Гетова и Сабина Коен за възстановителна репетиция на комедията „ВДИГАЙ ЗАВЕСАТА“.
« Принос към китайската книга
Стокхолм – умен, модерен, вкусен като агнешки хотдог »